IDNES.cz

iDNES.cz (iDNES) je český internetový spravodajský portál prevádzkovaný spoločnosťou MAFRA a.s., ktorá vydáva tiež denníky Mladá fronta DNES, Lidové noviny a Metro. Väčšinovým majiteľom spoločnosti bol od roku 1994 do roku 2013 nemecký Rheinisch-Bergische Druckerei und Verlagsgesellschaft GmbH, v júni 2013 celú skupinu MAFRA kúpil podnikateľ Andrej Babiš prostredníctvom svojho holdingu Agrofert.

Portál iDNES.cz je v prevádzke od 12. januára 1998, mesačne ho navštívia viac ako 4 milióny čitateľov. Obsahovo úzko spolupracuje s Mladou frontou DNES. Šéfredaktorkou iDNES.cz je od 31. augusta 2015 Naděžda Petrová.Novou šéfredaktorkou portálu iDNES.cz se stala Naděžda Petrová (31. 8. 2015)

 Ocenenia 
V desaťročnej histórii ankety Křišťálová Lupa získal portál iDNES.cz desaťkrát prvé miesto za najlepšie spravodajstvo.Křišťálová lupa, stránky ankety Projekty iDNES.cz uspeli aj v ďalších kategóriách. Cestovné poriadky iDNES.cz boli v roku 2011 druhé v kategórii „Nástroje a služby“, o rok neskôr vyhrala aplikácia iDNES.cz v kategórii „Mobilná služba“. V roku 2011 bola vyhlasovaná kategórie All Star, v ktorej iDNES.cz obsadil tretie miesto. Ďalším ocenením bola Zvláštna cena servera Lupa.cz v roku 2013 pre projekt Stratocaching, ktorý spoluorganizovala redakcia Technet.cz.Křišťálová lupa 2013, výsledky

Za roky 2000 a 2001Cenu za nejlepší zprávy obhájil iDNES získala redakcia iDNES.cz cenu Český zavináč za „Najlepšie spravodajstvo“. O rok neskôr získal iDNES.cz prvenstvo v kategórii „Najlepšia športová stránka“.Český zavináč 2002 - jak to dopadlo?

 Obmedzenie diskusného fóra 
Od 1. novembra 2012 došlo k obmedzeniu diskusného fóra, diskutujúci už nemôžu vystupovať pod prezývkami, ale na webe sa bude zobrazovať ich meno a priezvisko. Redakcia iDNES.cz argumentuje tým, že prechod k „neanonymnej“ diskusiu môže debatu kultivovať.Už žádná žumpa? iDNES chce v diskusích skutečná jména, ověří ale jen některé - Lupa.cz Už žiadna žumpa.

 Pozri aj 
 Mladá fronta DNES

 Referencie 

 Externé odkazy 
 Oficiálna stránka
 Predstavenie iDNES.cz na stránkach MAFRA

 Zdroj 

Kategória:Denníky v Česku
Kategória:Webové periodiká
Kategória:Webové portály
Kategória:České webové stránky
Kategória:Vzniklo v 1998